CELEX: 32015R2072
Language: hu
Date: 2015-11-17 00:00:00
Title: A Tanács (EU) 2015/2072 rendelete (2015. november 17.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2016. évre történő meghatározásáról, valamint az 1221/2014/EU és az (EU) 2015/104 rendelet módosításáról

19.11.2015   
            
            
               HU
            
            
               Az Európai Unió Hivatalos Lapja
            
            
               L 302/1
            
         A TANÁCS (EU) 2015/2072 RENDELETE
   (2015. november 17.)
   a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2016. évre történő meghatározásáról, valamint az 1221/2014/EU és az (EU) 2015/104 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Szerződés 43. cikkének (3) bekezdése értelmében a Tanácsnak a Bizottság javaslata alapján intézkedéseket kell elfogadnia a halászati lehetőségek meghatározására és elosztására vonatkozóan.
            
         
               (2)
            
            
               Az 1380/2013/EU európai parlamenti és tanácsi rendelet (1) előírja, hogy védelmi intézkedéseket kell elfogadni, figyelembe véve a rendelkezésre álló tudományos, műszaki és gazdasági szakvéleményeket, beleértve adott esetben a Halászati Tudományos, Műszaki és Gazdasági Bizottság (HTMGB) és egyéb tanácsadó szervek által készített jelentéseket, valamint a tanácsadó testületek szakvéleményét is.
            
         
               (3)
            
            
               A Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan, beleértve – adott esetben – bizonyos, azokkal funkcionálisan összefüggő feltételeket is. A halászati lehetőségeket úgy kell elosztani a tagállamok között, hogy valamennyi tagállam számára biztosított legyen a halászati tevékenységek viszonylagos stabilitása valamennyi állomány, illetve halászat tekintetében, és kellő figyelmet kapjanak a közös halászati politikának az 1380/2013/EU rendeletben meghatározott célkitűzései.
            
         
               (4)
            
            
               A teljes kifogható mennyiségeket (TAC) ezért az 1380/2013/EU rendeletnek megfelelően a rendelkezésre álló tudományos szakvélemények alapján, a biológiai és a társadalmi-gazdasági vonatkozások figyelembevételével kell meghatározni, biztosítva ugyanakkor az egyes halászati ágazatok közötti méltányos bánásmódot; ezenkívül figyelembe kell venni az érdekeltekkel folytatott konzultációk során megfogalmazott véleményeket is.
            
         
               (5)
            
            
               A konkrét többéves tervek hatálya alá tartozó állományokra vonatkozó halászati lehetőségeket a vonatkozó tervekben szereplő szabályokkal összhangban kell meghatározni. Következésképpen a balti-tengeri tőkehalállományokra vonatkozó fogási korlátokat az 1098/2007/EK tanácsi rendeletben (2) előírt szabályokkal összhangban kell megállapítani.
            
         
               (6)
            
            
               A keleti tőkehalállomány biológiai jellemzőinek változása következtében a Nemzetközi Tengerkutatási Tanács (ICES) az ICES 25–32 alkörzet tőkehalállományai tekintetében nem tudta megállapítani a biológiai referenciapontokat, ezért szakvéleményében azt javasolta, hogy a szóban forgó tőkehalállomány vonatkozásában a teljes kifogható mennyiség a korlátozott adatokon alapuló megközelítés szerint kerüljön meghatározásra. A biológiai referenciapontok hiánya lehetetlenné tette a szóban forgó alkörzetek tőkehalállományára vonatkozó halászati lehetőségek meghatározásával és elosztásával kapcsolatban az 1098/2007/EK rendeletben előírt szabályok betartását. Tekintettel arra, hogy a halászati lehetőségek meghatározásának és elosztásának elmaradása komolyan veszélyeztetheti a tőkehalállomány fenntarthatóságát, a közös halászati politika 1380/2013/EU rendeletben meghatározott célkitűzései teljesítésének elősegítése érdekében a teljes kifogható mennyiséget helyénvaló a korlátozott adatokon alapuló megközelítés szerint, az ICES által kidolgozott és javasolt megközelítésnek megfelelő szinten rögzíteni.
            
         
               (7)
            
            
               Az ICES a halászati lehetőségeknek a 22–24 alkörzet közönségestőkehal-állománya tekintetében történő meghatározásával kapcsolatos tudományos szakvéleményt illetően új megközelítést alkalmaz, és emiatt a halászati lehetőségek csökkentésére lépésenkénti megközelítést célszerű alkalmazni.
            
         
               (8)
            
            
               A legfrissebb tudományos szakvélemény fényében a nyugati közönségestőkehal-állomány ívóhelyeinek védelme érdekében a halászati lehetőségeket az ívási időszakokon (2016. február 15-tőlmárcius 31-ig; a korábbiaktól eltérően nem áprilisban) kívül kell meghatározni. A halászati lehetőségek ily módon történő meghatározása elő fogja segíteni az állomány állapotának kedvező alakulását, és így a közös halászati politika 1380/2013/EU rendeletben meghatározott célkitűzéseinek teljesítését.
            
         
               (9)
            
            
               Az 1380/2013/EU rendelet a közös halászati politika számára többek között azt a célt tűzi ki, hogy a maximális fenntartható hozamnak megfelelő kiaknázási arányt – amennyiben lehetséges – 2015-ig el kell érni, és legkésőbb 2020-ig fokozatosan az összes halállomány esetében meg kell valósítani. A fenti kiaknázási arány 2016-ig való elérése súlyos következményekkel járna a spratt- és heringállományokra halászó flották társadalmi és gazdasági fenntarthatóságára nézve, ezért elfogadható a szóban forgó kiaknázási arány legkésőbb 2017-ig történő elérése. Ezen állományok tekintetében a 2016. évi halászati lehetőségeket úgy kell meghatározni, hogy az biztosítsa a maximális fenntartható hozamnak megfelelő kiaknázási aránynak az említett időpontig való, fokozatosan történő elérését.
            
         
               (10)
            
            
               Az e rendeletben meghatározott halászati lehetőségek igénybevétele az 1224/2009/EK tanácsi rendelet (3) és különösen annak a fogások és a halászati erőkifejtés nyilvántartásáról, valamint a halászati lehetőségek kimerülésére vonatkozó adatok Bizottsághoz történő továbbításáról szóló 33. és 34. cikke hatálya alá tartozik. E rendeletnek meg kell határoznia azokat a kódokat, amelyeket a tagállamoknak az e rendelet hatálya alá tartozó állományok kirakodásai tekintetében a Bizottság felé teljesítendő adatszolgáltatás során használniuk kell.
            
         
               (11)
            
            
               A 847/96/EK tanácsi rendelet (4) kiegészítő feltételeket vezetett be a teljes kifogható mennyiségek éves kezelésére vonatkozóan, beleértve az elővigyázatossági szempontból, illetve analitikai célokra kifogható teljes mennyiségek tekintetében a 3. és a 4. cikkben előírt rugalmassági rendelkezéseket is. Az említett rendelet 2. cikke értelmében a teljes kifogható mennyiségek rögzítésekor a Tanácsnak – mindenekelőtt az állományok biológiai állapota alapján – határoznia kell arról, hogy mely állományok esetében nem alkalmazandó a 3. és a 4. cikk. Az 1380/2013/EU rendelet 15. cikkének (9) bekezdése bevezette az egymást követő évek közötti rugalmassági mechanizmust a kirakodási kötelezettség hatálya alá tartozó valamennyi állomány vonatkozásában. Ezért annak érdekében, hogy elkerülhető legyen a túlzott rugalmasság, amely gyengítené az élő tengeri biológiai erőforrások ésszerű és felelősségteljes kiaknázásának elvét, akadályozná a közös halászati politika célkitűzéseinek elérését, valamint rontaná az állományok biológiai állapotát, indokolt úgy rendelkezni, hogy a 847/96/EK rendelet 3. és 4. cikke csak akkor legyen alkalmazandó az analitikai célokra kifogható teljes mennyiségre, ha a tagállamok nem alkalmazzák az egymást követő évek közötti rugalmasságnak az 1380/2013/EU rendelet 15. cikkének (9) bekezdésében előírt elvét.
            
         
               (12)
            
            
               Az Oroszországi Föderáció által az Unióból származó bizonyos mezőgazdasági és halászati termékekre vonatkozóan 2015-ben bevezetett importtilalomra tekintettel a kihasználatlan halászati lehetőségek 25 %-ának átvitelét lehetővé tévő rugalmassági intézkedés került bevezetésre az orosz tilalom által legsúlyosabban vagy legközvetlenebbül érintett állományok tekintetében. Tekintettel az importtilalomnak az Unió tekintetében való meghosszabbítása és kiterjesztése által jelentett rendkívüli körülményekre, továbbá egyes hagyományos piacok kiesésére, valamint a tudományos szakvéleményekre, bizonyos állományok esetében helyénvaló engedélyezni a 2015-ben fel nem használt halászati lehetőségek 2016-ra történő átvitelét a 2015. évre megállapított eredeti kvóta legfeljebb 25 %-ának, illetve az Atlanti-óceán északkeleti részének makrélaállománya esetében legfeljebb 17,5 %-ának erejéig. Az 1221/2014/EU (5) és az (EU) 2015/104 tanácsi rendeletet (6) is ki kell ezért egészíteni ezzel a rugalmassági rendelkezéssel. A kihasználatlan halászati lehetőségek átvitelével kapcsolatban nem alkalmazható más rugalmassági intézkedés az érintett állományok tekintetében.
            
         
               (13)
            
            
               A halászati tevékenységek végzésének folyamatossága és az uniós halászok megélhetésének biztosítása érdekében e rendeletet 2016. január 1-jétől kell alkalmazni. A sürgősségre tekintettel e rendeletnek a kihirdetését követően azonnal hatályba kell lépnie. A (12) preambulumbekezdésben meghatározott okok miatt a 2015-ben kihasználatlan halászati lehetőségek átvitelére vonatkozó rendelkezések 2015. január 1-től kezdődő hatállyal alkalmazandók,
            
         ELFOGADTA EZT A RENDELETET:
   I. FEJEZET
   
      ÁLTALÁNOS RENDELKEZÉSEK
   
   1. cikk
   Tárgy
   Ez a rendelet egyes balti-tengeri halállományok és halállománycsoportok tekintetében meghatározza a 2016. évi halászati lehetőségeket.
   2. cikk
   Hatály
   Ezt a rendeletet a Balti-tengeren tevékenységet folytató uniós halászhajókra kell alkalmazni.
   3. cikk
   Fogalommeghatározások
   E rendelet alkalmazásában:
   1.   „ICES”: Nemzetközi Tengerkutatási Tanács;
   2.   „Balti-tenger”: az ICES IIIb, IIIc és IIId övezet;
   3.   „alkörzet”: a 2187/2005/EK tanácsi rendelet (7) I. mellékletében meghatározott balti-tengeri ICES-alkörzetek egyike;
   4.   „halászhajó”: minden olyan hajó, amelyet a tengerek biológiai erőforrásainak kereskedelmi célú kiaknázására szereltek fel;
   5.   „uniós halászhajó”: tagállami lobogó alatt közlekedő és az Unióban lajstromozott halászhajó;
   6.   „állomány”: valamely adott gazdálkodási területen előforduló tengeri biológiai erőforrás;
   7.   „teljes kifogható mennyiség (TAC)”: az egyes állományok vonatkozásában az a mennyiség, amely:
   
               i.
            
            
               az 1380/2013/EU rendelet 15. cikke szerinti kirakodási kötelezettség hatálya alá tartozó halászatok esetében egyéves időszak alatt kifogható; vagy
            
         
               ii.
            
            
               az 1380/2013/EU rendelet 15. cikke szerinti kirakodási kötelezettség hatálya alá nem tartozó halászatok esetében egyéves időszak alatt kirakodható;
            
         8.   „kvóta”: a teljes kifogható mennyiségnek az Unió, valamely tagállam vagy valamely harmadik ország részére kiosztott hányada.
   II. FEJEZET
   
      HALÁSZATI LEHETŐSÉGEK
   
   4. cikk
   A teljes kifogható mennyiségek és elosztásuk
   A teljes kifogható mennyiségeket, a kvótákat és – adott esetben – a felhasználásukhoz funkcionálisan kapcsolódó feltételeket a melléklet határozza meg.
   5. cikk
   A halászati lehetőségek elosztására vonatkozó különös rendelkezések
   A halászati lehetőségeknek az e rendeletben meghatározott, tagállamok közötti elosztása nem érinti a következőket:
   
               a)
            
            
               az 1380/2013/EU rendelet 16. cikkének (8) bekezdése alapján végrehajtott cserék;
            
         
               b)
            
            
               az 1224/2009/EK rendelet 37. cikke alapján végrehajtott levonások és újrakiosztások;
            
         
               c)
            
            
               a 847/96/EK rendelet 3. cikke vagy az 1380/2013/EU rendelet 15. cikkének (9) bekezdése szerint engedélyezett további kirakodások;
            
         
               d)
            
            
               a 847/96/EK rendelet 4. cikke alapján visszatartott vagy az 1380/2013/EU rendelet 15. cikkének (9) bekezdése alapján átcsoportosított mennyiségek;
            
         
               e)
            
            
               az 1224/2009/EK rendelet 105., 106. és 107. cikke alapján végrehajtott csökkentések.
            
         6. cikk
   A kirakodási kötelezettség hatálya alá nem tartozó fogásokra és járulékos fogásokra vonatkozó feltételek
   (1)   A fogási korlátok hatálya alá tartozó fajok fogásaiból származó olyan halak, amelyeket az 1380/2013/EU rendelet 15. cikke (1) bekezdésében meghatározott halászati tevékenységek során fogtak ki, az említett rendelet 15. cikkében megállapított kirakodási kötelezettség hatálya alá tartoznak.
   (2)   A sima lepényhal fogásait és járulékos fogásait csak akkor lehet a fedélzeten tárolni, illetve kirakodni, ha azokat kvótával rendelkező tagállam lobogója alatt közlekedő uniós halászhajók ejtették, és az érintett kvóta még nincs kimerítve.
   (3)   A melléklet meghatározza a nem célfajoknak az 1380/2013/EU rendelet 15. cikkének (8) bekezdése szerinti, biztonságos biológiai határértékeken belüli állományait abból a célból, hogy esetükben el lehessen térni a fogásoknak az érintett kvótába való beleszámítására vonatkozó, ugyanabban a cikkben megállapított kötelezettségtől.
   III. FEJEZET
   
      RUGALMASSÁG A HALÁSZATI LEHETŐSÉGEK MEGHATÁROZÁSÁBAN BIZONYOS ÁLLOMÁNYOK TEKINTETÉBEN
   
   7. cikk
   Az (EU) 2015/104 rendelet módosítása
   Az (EU) 2015/104 rendelet a következő cikkel egészül ki:
   
      „18a. cikk
      Rugalmasság a halászati lehetőségek meghatározásában bizonyos állományok tekintetében
      (1)   Ezt a cikket a következő állományokra kell alkalmazni:
      
                  a)
               
               
                  makréla a IIIa és IV övezetben, valamint a IIa, IIIb, IIIc és IIId övezet uniós vizein;
               
            
                  b)
               
               
                  makréla a VI, VII, VIIIa, VIIIb, VIIId és VIIIe övezetben, az Vb övezet uniós és nemzetközi vizein, valamint a IIa, XII és XIV övezet nemzetközi vizein;
               
            
                  c)
               
               
                  makréla a IIa és IVa övezet norvég vizein;
               
            
                  d)
               
               
                  hering az I és II övezet uniós, norvég és nemzetközi vizein;
               
            
                  e)
               
               
                  hering az Északi-tengeren az északi szélesség 53°00′-ától északra;
               
            
                  f)
               
               
                  hering a IVc és VIId övezetben;
               
            
                  g)
               
               
                  hering a VIIa, VIIg, VIIh, VIIj és VIIk övezetben;
               
            
                  h)
               
               
                  fattyúmakréla a IIa, IVa, VI, VIIa–c, VIIe–k VIIIa, VIIIb, VIIId és VIIIe övezet uniós vizein, az Vb övezet uniós és nemzetközi vizein, valamint a XII és XIV övezet nemzetközi vizein.
               
            (2)   Az (1) bekezdés d)–h) pontjában meghatározott állományok tekintetében eredetileg megállapított tagállami kvóták 25 %-áig a 2015-ben ki nem használt mennyiségeket hozzá kell adni ahhoz a mennyiséghez, amelyet a vonatkozó állomány tekintetében az érintett tagállam számára a 2016-os évre kiszámítanak. Az (1) bekezdés a)–c) pontjában meghatározott állományok esetében ez az arány 17,5 %. A más tagállamokra az 1380/2013/EU rendelet 16. cikkének (8) bekezdése alapján átruházott mennyiségeket és az 1224/2009/EK rendelet 37., 105. és 107. cikke alapján levont mennyiségeket figyelembe kell venni a kihasznált és ki nem használt mennyiségek e bekezdés szerinti megállapításakor.
      (3)   Amennyiben egy tagállam valamely adott állományt illetően élt az e cikk (2) bekezdésében foglalt lehetőséggel, a kihasználatlan halászati lehetőségek átvitelével kapcsolatban nem alkalmazhat más rugalmassági intézkedést az érintett állomány tekintetében.”.
   
   8. cikk
   Az 1221/2014/EU rendelet módosítása
   Az 1221/2014/EU rendelet a következő cikkel egészül ki:
   
      „5a. cikk
      Rugalmasság a halászati lehetőségek meghatározásában bizonyos állományok tekintetében
      (1)   Ezt a cikket a következő állományokra kell alkalmazni:
      
                  a)
               
               
                  az ICES 30–31 alkörzetben élő hering;
               
            
                  b)
               
               
                  az ICES 25–27, 28.2, 29 és 32 alkörzet uniós vizeiben élő hering;
               
            
                  c)
               
               
                  az ICES 28.1 alkörzetben élő hering;
               
            
                  d)
               
               
                  az ICES 22–32 alkörzet uniós vizeiben élő spratt.
               
            (2)   Az (1) bekezdésben meghatározott állományok tekintetében eredetileg megállapított tagállami kvóták 25 %-áig a 2015-ben ki nem használt mennyiségeket hozzá kell adni ahhoz a mennyiséghez, amelyet a vonatkozó állomány tekintetében az érintett tagállam számára a 2016-os évre kiszámítanak. A más tagállamokra az 1380/2013/EU rendelet 16. cikkének (8) bekezdése alapján átruházott mennyiségeket és az 1224/2009/EK rendelet 37., 105. és 107. cikke alapján levont mennyiségeket figyelembe kell venni a kihasznált és ki nem használt mennyiségek e bekezdés szerinti megállapításakor.
      (3)   Amennyiben egy tagállam valamely adott állományt illetően élt az e cikk (2) bekezdésében foglalt lehetőséggel, a kihasználatlan halászati lehetőségek átvitelével kapcsolatban nem alkalmazhat más rugalmassági intézkedést az érintett állomány tekintetében.”.
   
   IV. FEJEZET
   
      ZÁRÓ RENDELKEZÉSEK
   
   9. cikk
   Adatszolgáltatás
   Amikor a tagállamok az 1224/2009/EK rendelet 33. és 34. cikke alapján megküldik a Bizottságnak az állományok kifogott vagy kirakodott mennyiségeire vonatkozó adatokat, az e rendelet mellékletében meghatározott állománykódokat használják.
   10. cikk
   Rugalmasság
   (1)   Az e rendelet mellékletében foglalt eltérő rendelkezés hiányában a 847/96/EK rendelet 3. cikke az elővigyázatossági TAC hatálya alá tartozó állományokra, az említett rendelet 3. cikkének (2) és (3) bekezdése, valamint 4. cikke pedig az analitikai TAC hatálya alá tartozó állományokra alkalmazandó.
   (2)   A 847/96/EK rendelet 3. cikkének (2) és (3) bekezdése, valamint 4. cikke nem alkalmazandó abban az esetben, ha egy tagállam alkalmazza az egymást követő évek közötti rugalmasságnak az 1380/2013/EU rendelet 15. cikkének (9) bekezdésében meghatározott elvét.
   11. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2016. január 1-jétől kell alkalmazni.
   A 7. és a 8. cikk azonban 2015. január 1-től kezdődő hatállyal alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 17-én.
      
         
            a Tanács részéről
         
         
            az elnök
         
         J. ASSELBORN
      
   
   
      (1)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (2)  A Tanács 1098/2007/EK rendelete (2007. szeptember 18.) a balti-tengeri tőkehalállományokra és az ezen állományok halászatára vonatkozó többéves terv létrehozásáról, a 2847/93/EGK rendelet módosításáról és a 779/97/EK rendelet hatályon kívül helyezéséről (HL L 248., 2007.9.22., 1. o.).
   
      (3)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
   
      (4)  A Tanács 847/96/EK rendelete (1996. május 6.) a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.).
   
      (5)  A Tanács 1221/2014/EU rendelete ( 2014. november 10. ) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2015. évre történő meghatározásáról, valamint a 43/2014/EU és az 1180/2013/EU rendelet módosításáról (HL L 330., 2014.11.15., 16. o.).
   
      (6)  A Tanács (EU) 2015/104 rendelete ( 2015. január 19. ) egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2015. évre történő meghatározásáról, a 43/2014/EU rendelet módosításáról és a 779/2014/EU rendelet hatályon kívül helyezéséről (HL L 22., 2015.1.28., 1. o.).
   
      (7)  A Tanács 2187/2005/EK rendelete (2005. december 21.) a Balti-tenger, a Bæltek és az Øresund halászati erőforrásainak technikai intézkedések révén történő védelméről (HL L 349., 2005.12.31., 1. o.).
   
      MELLÉKLET
      
         A TELJES KIFOGHATÓ MENNYISÉGEK HATÁLYA ALÁ TARTOZÓ TERÜLETEKEN TARTÓZKODÓ UNIÓS HALÁSZHAJÓKRA VONATKOZÓ TELJES KIFOGHATÓ MENNYISÉGEK FAJOK ÉS TERÜLETEK SZERINTI BONTÁSBAN
      
      Az alábbi táblázatok állományonként meghatározzák a teljes kifogható mennyiségeket és a kvótákat (eltérő rendelkezés hiányában élőtömegtonnában), valamint a funkcionálisan kapcsolódó feltételeket.
      Eltérő rendelkezés hiányában a halászati övezetekre vonatkozó utalást ICES-övezetekre való utalásként kell értelmezni.
      A halállományokra a fajok latin nevének betűrendjében történik utalás.
      A következő táblázat megadja e rendelet alkalmazásában a fajok latin nevének és közönséges nevének megfeleléseit:
      
                  Tudományos név
               
               
                  Hárombetűs kód
               
               
                  Közönséges név
               
            
                  
                     Clupea harengus
                  
               
               
                  HER
               
               
                  Hering
               
            
                  
                     Gadus morhua
                  
               
               
                  COD
               
               
                  Közönséges tőkehal
               
            
                  
                     Pleuronectes platessa
                  
               
               
                  PLE
               
               
                  Sima lepényhal
               
            
                  
                     Salmo salar
                  
               
               
                  SAL
               
               
                  Lazac
               
            
                  
                     Sprattus sprattus
                  
               
               
                  SPR
               
               
                  Spratt
               
            
         
      
                  
                     Faj:
                  
               
               
                  Hering
                  
                     Clupea harengus
                  
               
               
                  
                     Övezet:
                  
               
               
                  30–31 alkörzet
                  HER/3D30.; HER/3D31.
               
            
                  Finnország
               
               
                  99 098
               
               
                   
               
               
                   
               
            
                  Svédország
               
               
                  21 774
               
               
                   
               
               
                   
               
            
                  Unió
               
               
                  120 872
               
               
                   
               
               
                   
               
            
                  TAC
               
               
                  120 872
               
               
                   
               
               
                  Analitikai TAC
               
            
         
      
                  
                     Faj:
                  
               
               
                  Hering
                  
                     Clupea harengus
                  
               
               
                  
                     Övezet:
                  
               
               
                  22–24 alkörzet
                  HER/3B23.; HER/3C22.; HER/3D24.
               
            
                  Dánia
               
               
                  3 683
               
               
                   
               
               
                   
               
            
                  Németország
               
               
                  14 496
               
               
                   
               
               
                   
               
            
                  Finnország
               
               
                  2
               
               
                   
               
               
                  E rendelet 6. cikkének (3) bekezdése alkalmazandó.
               
            
                  Lengyelország
               
               
                  3 419
               
               
                   
               
               
                   
               
            
                  Svédország
               
               
                  4 674
               
               
                   
               
               
                   
               
            
                  Unió
               
               
                  26 274
               
               
                   
               
               
                   
               
            
                  TAC
               
               
                  26 274
               
               
                   
               
               
                  Analitikai TAC
                  A 847/96/EK rendelet 3. cikkének (2) és (3) bekezdése nem alkalmazandó.
                  A 847/96/EK rendelet 4. cikke nem alkalmazandó.
               
            
         
      
                  
                     Faj:
                  
               
               
                  Hering
                  
                     Clupea harengus
                  
               
               
                  
                     Övezet:
                  
               
               
                  A 25–27, 28.2, 29 és 32 alkörzet uniós vizei
                  HER/3D25.; HER/3D26.; HER/3D27.; HER/3D28.2; HER/3D29.; HER/3D32.
               
            
                  Dánia
               
               
                  3 905
               
               
                   
               
               
                   
               
            
                  Németország
               
               
                  1 035
               
               
                   
               
               
                   
               
            
                  Észtország
               
               
                  19 942
               
               
                   
               
               
                  E rendelet 6. cikkének (3) bekezdése alkalmazandó.
               
            
                  Finnország
               
               
                  38 927
               
               
                   
               
               
                   
               
            
                  Lettország
               
               
                  4 921
               
               
                   
               
               
                   
               
            
                  Litvánia
               
               
                  5 182
               
               
                   
               
               
                   
               
            
                  Lengyelország
               
               
                  44 224
               
               
                   
               
               
                   
               
            
                  Svédország
               
               
                  59 369
               
               
                   
               
               
                   
               
            
                  Unió
               
               
                  177 505
               
               
                   
               
               
                   
               
            
                  TAC
               
               
                  Nem releváns
               
               
                   
               
               
                  Analitikai TAC
               
            
         
      
                  
                     Faj:
                  
               
               
                  Hering
                  
                     Clupea harengus
                  
               
               
                  
                     Övezet:
                  
               
               
                  28.1 alkörzet
                  HER/03D.RG
               
            
                  Észtország
               
               
                  16 124
               
               
                   
               
               
                   
               
            
                  Lettország
               
               
                  18 791
               
               
                   
               
               
                  E rendelet 6. cikkének (3) bekezdése alkalmazandó.
               
            
                  Unió
               
               
                  34 915
               
               
                   
               
               
                   
               
            
                  TAC
               
               
                  34 915
               
               
                   
               
               
                  Analitikai TAC
               
            
         
      
                  
                     Faj:
                  
               
               
                  Közönséges tőkehal
                  
                     Gadus morhua
                  
               
               
                  
                     Övezet:
                  
               
               
                  A 25–32 alkörzet uniós vizei
                  COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
               
            
                  Dánia
               
               
                  9 451
               
               
                   
               
               
                   
               
            
                  Németország
               
               
                  3 760
               
               
                   
               
               
                   
               
            
                  Észtország
               
               
                  921
               
               
                   
               
               
                   
               
            
                  Finnország
               
               
                  723
               
               
                   
               
               
                   
               
            
                  Lettország
               
               
                  3 514
               
               
                   
               
               
                   
               
            
                  Litvánia
               
               
                  2 315
               
               
                   
               
               
                   
               
            
                  Lengyelország
               
               
                  10 884
               
               
                   
               
               
                   
               
            
                  Svédország
               
               
                  9 575
               
               
                   
               
               
                   
               
            
                  Unió
               
               
                  41 143
               
               
                   
               
               
                   
               
            
                  TAC
               
               
                  Nem releváns
               
               
                   
               
               
                  Elővigyázatossági TAC
                  A 847/96/EK rendelet 3. cikkének (2) és (3) bekezdése nem alkalmazandó.
                  A 847/96/EK rendelet 4. cikke nem alkalmazandó.
               
            
         
      
                  
                     Faj:
                  
               
               
                  Közönséges tőkehal
                  
                     Gadus morhua
                  
               
               
                  
                     Övezet:
                  
               
               
                  22–24 alkörzet
                  COD/3B23.; COD/3C22.; COD/3D24.
               
            
                  Dánia
               
               
                  5 552 (1)
                  
               
               
                   
               
               
                   
               
            
                  Németország
               
               
                  2 715 (1)
                  
               
               
                   
               
               
                   
               
            
                  Észtország
               
               
                  123 (1)
                  
               
               
                   
               
               
                   
               
            
                  Finnország
               
               
                  109 (1)
                  
               
               
                   
               
               
                   
               
            
                  Lettország
               
               
                  459 (1)
                  
               
               
                   
               
               
                   
               
            
                  Litvánia
               
               
                  298 (1)
                  
               
               
                   
               
               
                   
               
            
                  Lengyelország
               
               
                  1 486 (1)
                  
               
               
                   
               
               
                   
               
            
                  Svédország
               
               
                  1 978 (1)
                  
               
               
                   
               
               
                   
               
            
                  Unió
               
               
                  12 720 (1)
                  
               
               
                   
               
               
                   
               
            
                  TAC
               
               
                  12 720 (1)
                  
               
               
                   
               
               
                  Analitikai TAC
                  A 847/96/EK rendelet 3. cikkének (2) és (3) bekezdése nem alkalmazandó.
                  A 847/96/EK rendelet 4. cikke nem alkalmazandó.
               
            
         
      
                  
                     Faj:
                  
               
               
                  Sima lepényhal
                  
                     Pleuronectes platessa
                  
               
               
                  
                     Övezet:
                  
               
               
                  A 22–32 alkörzet uniós vizei
                  PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
               
            
                  Dánia
               
               
                  2 890
               
               
                   
               
               
                   
               
            
                  Németország
               
               
                  321
               
               
                   
               
               
                   
               
            
                  Lengyelország
               
               
                  605
               
               
                   
               
               
                   
               
            
                  Svédország
               
               
                  218
               
               
                   
               
               
                   
               
            
                  Unió
               
               
                  4 034
               
               
                   
               
               
                   
               
            
                  TAC
               
               
                  4 034
               
               
                   
               
               
                  Analitikai TAC
               
            
         
      
                  
                     Faj:
                  
               
               
                  Lazac
                  
                     Salmo salar
                  
               
               
                  
                     Övezet:
                  
               
               
                  A 22–31 alkörzet uniós vizei
                  SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
               
            
                  Dánia
               
               
                  19 879 (2)
                  
               
               
                   
               
               
                   
               
            
                  Németország
               
               
                  2 212 (2)
                  
               
               
                   
               
               
                   
               
            
                  Észtország
               
               
                  2 020 (2)
                  
               
               
                   
               
               
                   
               
            
                  Finnország
               
               
                  24 787 (2)
                  
               
               
                   
               
               
                   
               
            
                  Lettország
               
               
                  12 644 (2)
                  
               
               
                   
               
               
                   
               
            
                  Litvánia
               
               
                  1 486 (2)
                  
               
               
                   
               
               
                   
               
            
                  Lengyelország
               
               
                  6 030 (2)
                  
               
               
                   
               
               
                   
               
            
                  Svédország
               
               
                  26 870 (2)
                  
               
               
                   
               
               
                   
               
            
                  Unió
               
               
                  95 928 (2)
                  
               
               
                   
               
               
                   
               
            
                  TAC
               
               
                  Nem releváns
               
               
                   
               
               
                  Analitikai TAC
                  A 847/96/EK rendelet 3. cikkének (2) és (3) bekezdése nem alkalmazandó.
                  A 847/96/EK rendelet 4. cikke nem alkalmazandó.
               
            
         
      
                  
                     Faj:
                  
               
               
                  Lazac
                  
                     Salmo salar
                  
               
               
                  
                     Övezet:
                  
               
               
                  A 32 alkörzet uniós vizei
                  SAL/3D32.
               
            
                  Észtország
               
               
                  1 344 (3)
                  
               
               
                   
               
               
                   
               
            
                  Finnország
               
               
                  11 762 (3)
                  
               
               
                   
               
               
                   
               
            
                  Unió
               
               
                  13 106 (3)
                  
               
               
                   
               
               
                   
               
            
                  TAC
               
               
                  Nem releváns
               
               
                   
               
               
                  Elővigyázatossági TAC
               
            
         
      
                  
                     Faj:
                  
               
               
                  Spratt
                  
                     Sprattus sprattus
                  
               
               
                  
                     Övezet:
                  
               
               
                  A 22–32 alkörzet uniós vizei
                  SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
               
            
                  Dánia
               
               
                  19 958
               
               
                   
               
               
                   
               
            
                  Németország
               
               
                  12 644
               
               
                   
               
               
                   
               
            
                  Észtország
               
               
                  23 175
               
               
                   
               
               
                   
               
            
                  Finnország
               
               
                  10 447
               
               
                   
               
               
                   
               
            
                  Lettország
               
               
                  27 990
               
               
                   
               
               
                   
               
            
                  Litvánia
               
               
                  10 125
               
               
                   
               
               
                   
               
            
                  Lengyelország
               
               
                  59 399
               
               
                   
               
               
                   
               
            
                  Svédország
               
               
                  38 582
               
               
                   
               
               
                   
               
            
                  Unió
               
               
                  202 320
               
               
                   
               
               
                   
               
            
                  TAC
               
               
                  Nem releváns
               
               
                   
               
               
                  Analitikai TAC
               
            
         (1)  Ez a kvóta 2016. január 1-jétől2016. február 14-ig és 2016. április 1-jétől2016. december 31-ig halászható.
      
         (2)  A halegyedek számában kifejezve.
      
         (3)  A halegyedek számában kifejezve.